《自崇仁趋新淦凡四夕乃至一寓道观三止僧舍》
宋代·孙觌

稚子应门立，老僧迎客入。湛湛玉甃寒，唧唧铜瓶泣。

小轩风雨过，窗户青红湿。晚花发秋妍，黄蜂正衙集。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。